《郊行至天王院》
宋代·李流谦

郊行不欲经城市，厌见尘沙漠漠黄。
响树蜩螗凭晚吹，绕陂凫鹜占残阳。
青山与世久相绝，修竹於人未易忘。
下马招提揖僧话，始如尘境有仙乡。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。